

**REPUBLIKA HRVATSKA NEKLASIFICIRANO**

# MINISTARSTVO UNUTARNJIH POSLOVA 3. NVD mailom

 **POLICIJSKA UPRAVA MEĐIMURSKA**

Broj: 511-21-01-2444/8-12

Čakovec, 6. rujna 2013.g.

 **OSNOVNE ŠKOLE U MEĐIMURSKOJ ŽUPANIJI svima**

**SREDNJE ŠKOLE U MEĐIMURSKOJ ŽUPANIJI**

 **svima**

**PREDMET: sažetak Nacionalnog preventivnog projekta „Zdrav za 5“,**

 **dostavlja se.-**

Sukladno dogovoru postignutom na sastancima ravnatelja srednjih i osnovnih škola Međimurske županije, održanim u prostorijama Međimurske županije dana 3. i 4. rujna ove godine, u cilju što bolje suradnje, u privitku dopisa dostavljamo sažetak Nacionalnog preventivnog projekta **„Zdrav za 5“** koji će se provoditi u svim školama tijekom trajanja školske godine 2013./2014.

S poštovanjem,

 **NAČELNIK**

 **Krunoslav Gosarić**

 **NACIONALNI PREVENTIVNI PROJEKT ZDRAV ZA 5**

Projekt “Zdrav za 5“ u svim Županijama Republike Hrvatske uključujući i Međimursku županiju, zajednički provode Ministarstvo zdravlja (Hrvatski zavod za javno zdravstvo), Ministarstvo unutarnjih poslova i Ministarstvo zaštite okoliša i prirode uz podršku Ministarstva znanosti obrazovanja i sporta.

Projekt „Zdrav za 5“ prepoznat je kao kvalitetan na nacionalnoj razini i prilagođen svim sredinama u Republici Hrvatskoj.

**Svrha projekta je:** prevencija ovisnosti te promocija pro-socijalnog, preventivnog i zaštitnog djelovanja uz razvijanje socio-emocionalnih vještina kod djece i mladeži, podizanje razine svijesti o vlastitoj ulozi u očuvanju životne, školske i radne okoline te podizanje razine samosvijesti o odgovornosti u čuvanju vlastitog i tuđeg zdravlja i sigurnosti.

**Ciljane skupine** su učenici 8. razreda osnovnih škola te 1. i 2. razredi srednjih škola.

**Projekt se provodi kontinuirano tijekom cijele školske godine, a osnovni ciljevi projekta su:**

- aktivno mijenjanje stavova i štetnih navika ovisnosti,

- aktivno mijenjanje stavova o nužnosti zaštite prirode i okoliša,

- podizanje razine samosvijesti o odgovornosti u očuvanju vlastitog i tuđeg zdravlja te usvajanje zdravih stilova života.

**Projekt se sastoji od sljedeći komponenti:**

Komponenta 1. Prevencija ovisnosti :

-ovisnost i zlouporaba alkohola za učenike osmih razreda osnovne škole (uključuje početno anketiranje, predavanje Zavoda za javno zdravstvo, predavanje policijskih službenika za prevenciju te završno anketiranje),

-ovisnost i zlouporaba droga za učenike prvih razreda srednje škole (uključuje početno anketiranje, predavanje Zavoda za javno zdravstvo, predavanje policijskih službenika za prevenciju te završno anketiranje),

-ovisnost o igrama na sreću za učenike drugih razreda srednje škole (uključuje početno anketiranje, predavanje Zavoda za javno zdravstvo te završno anketiranje)

Komponenta 2. Zaštita okoliša i prirode

-izvannastavne aktivnosti na temu „Čisti okoliš, zdrava budućnost“, namijenjena učenicima 8. razreda osnovne te 1. i 2. razredima srednje škole, ali i zajednici u cjelini.

Uključuje provođenje različitih eko-radionica (uklanjanje otpada i čišćenje ranije odabranih površina u suradnji s predstavnicima MUP-a, Ministarstva zdravlja, Ministarstva zaštite okoliša i prirode, ali i organizacijama civilnog društva te u suradnji s ostalim subjektima lokalne zajednice

Ostale aktivnosti odnose se na planiranje manifestacija javnog karaktera prema vlastitom nahođenju u organizaciji svih nositelja, ali i u suradnji s partnerima u projektu, s ciljem podizanja razine svijesti o potrebi čistog i zdravog okoliša u kojima sudjeluju ciljane skupine, ali i zajednica u cjelini.

Za koordinatora uključenih nositelja projekta na području Međimurske županije ispred Policijske uprave međimurske, određena je policijska službenica za nadzor i planiranje za prevenciju Ureda načelnika Policijske uprave, Marina Matulic-Horvat, ispred Zavoda za javno zdravstvo Međimurske županije, dr. Diana UvodićDjurić, te ispred Ministarstva za zaštitu prirode i okoliša, Sandra Golubić, pročelnica Upravnog odjela za zaštitu prirode i komunalno gospodarstvo u Međimurskoj županiji.

Na području Međimurske županije za sudjelovanje u projektu „Zdrav za 5“ u školskoj godini 2013./14. sukladno preporukama, obuhvaćene su sve osnovne i srednje škole, dok će anketiranje biti provedeno u samo 10% odabranih škola.

Za dogovor oko početka anketiranja i održavanja predavanja odnosno provođenja prikazanih komponenti, sve škole bit će pravovremeno obaviještene od strane koordinatora projekta.

U slučaju nejasnoća, slobodni ste kontaktirati policijsku službenicu za nadzor i planiranje- za prevenciju, Ureda načelnika Policijske uprave, Marinu Matulic-Horvat na broj telefona 373-115.